[image: ]
Gregorčičeva ulica 20–25, 1000 Ljubljana	T: +386 1 478 1000
	F: +386 1 478 1607
	E: gp.gs@gov.si
	http://www.vlada.si/


PREDLOG
SKRAJŠANI POSTOPEK
EVA 2021-2711-0090

	ZAKON 
O SPREMEMBAH  ZAKONA O ZDRAVSTVENI INŠPEKCIJI


	I. UVOD


	Zakon o zdravstveni inšpekciji (Uradni list RS, št. 59/06 – uradno prečiščeno besedilo in 40/14 – ZIN-B; v nadaljnjem besedilu: ZZdrI) med drugim določa, da zdravstvena inšpekcija opravlja zaradi varovanja zdravja inšpekcijski nadzor nad izvrševanjem zakonov in drugih predpisov, ki urejajo: 
- področja nalezljivih bolezni; 
- zdravstvene ustreznosti oziroma varnosti živil in hrane; 
- zdravstvene ustreznosti pitne vode; 
- objektov in naprav za javno preskrbo s pitno vodo; 
- zdravstvene ustreznosti mineralnih vod; 
- izdelkov ter snovi, ki prihajajo v stik z živili; 
- kozmetičnih proizvodov; 
- igrač; 
- tobaka, tobačnih izdelkov; 
- omejevanja porabe alkohola; 
- higienske ustreznosti kopalnih vod; 
-minimalnih sanitarno zdravstvenih pogojev v javnih zdravstvenih zavodih, pri pravnih in fizičnih osebah, ki opravljajo zdravstveno dejavnost, v kopališčih, v dejavnostih na področjih otroškega varstva, vzgoje, izobraževanja, gostinstva, turizma, higienske nege, sociale, zdravstveno-higienskega stanja začasnih bivališč ob naravnih nesrečah in evakuacijah; 
- splošne varnosti proizvodov v pristojnosti Ministrstva za zdravje (v nadaljnjem besedilu: ministrstvo), razen kemikalij, zdravil, medicinskih pripomočkov in virov sevanj; 
- ravnanja z odpadki, ki nastanejo pri opravljanju zdravstvene dejavnosti, v objektih, namenjenih tej dejavnosti. 

Inšpekcija opravlja tudi druge naloge v skladu s posebnimi predpisi oziroma izvaja nadzor nad drugimi predpisi z delovnega področja ministrstva. 

Za glavnega zdravstvenega inšpektorja se, v skladu z določbami ZZdrI imenuje zdravnik - specialist s področja preventivnih zdravstvenih dejavnosti (higiene, epidemiologije oziroma medicine dela), ki ima najmanj 11. let delovnih izkušenj. S predlagano spremembo se spreminjajo pogoji za glavnega zdravstvenega inšpektorja. Glede imenovanja glavnega inšpektorja Zdravstvenega inšpektorata, ki je organ v sestavi ministrstva, pristojnega za zdravje, bodo glede pogojev za imenovanje odslej veljale določbe Zakona o inšpekcijskem nadzoru (Uradni list RS, št. 43/07 – uradno prečiščeno besedilo in 40/14; v nadaljnjem besedilu: ZIN).    

Organ, ki opravlja inšpekcijo, pri svojem delu sodeluje z drugimi upravnimi organi in organizacijami, zdravstvenimi zavodi, drugimi strokovnimi organizacijami ter drugimi javnimi zavodi, zlasti s tistimi, ki delujejo na področju varovanja zdravja ljudi. S predlagano spremembo se v skladu s 23. členom Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP in 203/20 – ZIUPOPDVE; v nadaljnjem besedilu: ZZDej) usklajuje tudi ureditev glede institucij, ki zagotavljata strokovno podporo pri izvajanju inšpekcijskega nadzora. Tako se Inštitut za varovanje zdravja Republike Slovenije in območni zavodi za zdravstveno varstvo nadomeščajo z Nacionalnim inštitutom za javno zdravje in Nacionalnim laboratorijem za zdravje okolje in hrano.

S predlagano spremembo ZZdrI se usklajuje tudi denarna valuta, v kateri so predpisane globe, in sicer se določijo v eurih, njihove višine pa v skladu z ZIN. 



	

	2. CILJI, NAČELA IN POGLAVITNE REŠITVE PREDLOGA ZAKONA


	2.1 Cilji 
Cilj zakona je poenotenje pogojev za imenovanje glavnega inšpektorja s pogoji, določenimi z ZIN, in v skladu s 23. členom ZZDej uskladitev ureditve glede institucij, ki zagotavljata strokovno podporo pri izvajanju inšpekcijskega nadzora. Tako se Inštitut za varovanje zdravja Republike Slovenije in območni zavodi za zdravstveno varstvo nadomeščajo z Nacionalnim inštitutom za javno zdravje in Nacionalnim laboratorijem za zdravje okolje in hrano. S predlagano spremembo se denarna valuta, v kateri so predpisane globe, iz tolarjev spremeni v eure. Hkrati pa se višina predpisanih glob v celoti, zaradi spoštovanja načela zakonitosti  (istovrstni prekrški se kaznujejo z enako višino globe), usklajuje z določbami ZIN.

	

	2.2 Načela

	 
Predlog zakona upošteva naslednja načela:
· načelo varstva javnega interesa z zagotovitvijo nemotenega vodenja in izvajanje inšpekcijskih nadzorov. 


	2.3 Poglavitne rešitve:


	S predlogom zakona se omogoča zagotovitev nemotenega vodenja in izvajanja inšpekcijskih nadzorov. 


	3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA
[bookmark: _GoBack]
Predlog zakona nima dodatnih posledic za državni proračun in druga javna finančna sredstva, saj se naloge (vodenje in strokovna podpora institucij pri izvajanju inšpekcijskega nadzora) izvajajo že sedaj.

		

	




	4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET


	Za izvajanje zakona ni treba zagotoviti sredstev v sprejetem državnem proračunu.


	[bookmark: _Hlk72322497]5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE 

Predlog zakona ni predmet usklajevanja s pravom Evropske unije.
V primeru predloga tega zakona gre za specifično ureditev, zato primerjalno pravni pregled ni mogoč. 


	

	6. PRESOJA POSLEDIC, KI JIH BO IMEL SPREJEM ZAKONA

	6.1 Presoja administrativnih posledic 

a) v postopkih oziroma poslovanju javne uprave ali pravosodnih organov: 
Predlog zakona nima posledic v postopkih oziroma poslovanju javne uprave ali pravosodnih organov.


	b) pri obveznostih strank do javne uprave ali pravosodnih organov:
Predlog zakona nima posledic pri obveznosti strank do javne uprave ali pravosodnih organov.


	6.2 Presoja posledic za okolje, vključno s prostorskimi in varstvenimi vidiki, in sicer za:

	Predlog zakona nima posledic za okolje.


	6.3 Presoja posledic za gospodarstvo, in sicer za:

	Predlog zakona nima posledic za gospodarstvo.


	6.4 Presoja posledic za socialno področje, in sicer za:

	Predlog zakona nima posledic za socialno področje.


	6.5 Presoja posledic za dokumente razvojnega načrtovanja, in sicer za:

	Predlog zakona nima posledic za dokumente razvojnega načrtovanja.

6.6 Presoja posledic za druga področja
Predlog zakona nima posledic za druga področja. 



	6.7 Izvajanje sprejetega predpisa:

	a) Predstavitev sprejetega zakona:
Glede imenovanja glavnega inšpektorja Zdravstvenega inšpektorata RS, ki je organ v sestavi ministrstva, pristojnega za zdravje, bodo glede pogojev za imenovanje veljala določbe ZIN.    
b) Spremljanje izvajanja sprejetega predpisa:
             Za izvajanje predloga zakona ni predvidenih posebnih mehanizmov spremljanja. 


	6.8 Druge pomembne okoliščine v zvezi z vprašanji, ki jih ureja predlog zakona
Cilj predloga zakona je poenotenje pogojev za imenovanje glavnega zdravstvenega inšpektorja s pogoji, določenimi z ZIN.


7. PRIKAZ SODELOVANJA JAVNOSTI PRI PRIPRAVI PREDLOGA ZAKONA:

Gradivo je bilo od 7. 6. do 22. 6. 2021 objavljeno na spletni strani E- demokracija – Predlogi predpisov (https://e-uprava.gov.si/drzava-in-druzba/e-demokracija/predlogi-predpisov).

V okviru javne razprave je Zdravniška zbornica Slovenij dala pripombo, da mora zdravstveni inšpektorat voditi zdravnik s specializacijo z ustreznega področja in dolgoletnimi delovnimi izkušnjami. 

Predlog ni bil upoštevan, saj se s predlagano zakonodajno ureditvijo uvaja poenotenje ureditve z drugimi inšpekcijskimi službami, kot je določeno z ZIN.


8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:

Zunanji strokovnjaki in pravne osebe pri pripravi zakona niso sodelovali.


9. NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES:

· Janez Poklukar, minister,
· Alenka Forte, državna sekretarka,
· mag. Franc Vindišar, državni sekretar,
· Matevž Lakota, vodja Sektorja za zakonodajo, Direktorat za razvoj zdravstvenega sistema.




	II. BESEDILO ČLENOV

1. člen

V Zakonu o zdravstveni inšpekciji (Uradni list RS, št. 59/06 – uradno prečiščeno besedilo in 40/14 – ZIN-B) se 4. člen črta.

2. člen

V 5. členu se drugi odstavek spremeni tako, da se glasi: 
»Pri izvajanju inšpekcijskega nadzora zagotavljata strokovno podporo Nacionalni inštitut za javno zdravje in Nacionalni laboratorij za zdravje, okolje in hrano.«.

3. člen

V 22. členu se v prvem odstavku v napovednem stavku besedilo »od 500.000 do 1,500.000 tolarjev« nadomesti z besedilom »1.500 eurov«.

V drugem odstavku se besedilo »od 50.000 do 150.000 tolarjev« nadomesti z besedilom »500 eurov«.

V tretjem odstavku se besedilo »od 50.000 do 150.000 tolarjev« nadomesti z besedilom »500 eurov«.

4. člen

V 23. členu se v prvem odstavku besedilo »od 400.000 do 1,000.000 tolarjev« nadomesti z besedilom »1.500 eurov«.

V drugem odstavku se besedilo »od 50.000 do 150.000 tolarjev« nadomesti z besedilom »500 eurov«.

KONČNA DOLOČBA

5. člen

Ta zakon začne veljati naslednji dan po objavi v Uradnem listu Republike Slovenije.

	

	





III. OBRAZLOŽITEV

K 1. členu:
S predlaganimi črtanjem 4. člena se odpravlja posebna ureditev, ki je veljala glede imenovanja glavnega zdravstvenega inšpektorja, in sicer pogoj specializacije s področja preventivnih zdravstvenih dejavnosti in najmanj 11 let delovnih izkušenj. Odslej bo veljala splošna ureditev, ki je določena z ZIN in velja za druge podobne organe.

K 2. členu:
S spremembo 5. člena se ureditev glede institucij, ki zagotavljata strokovno podporo pri izvajanju inšpekcijskega nadzora, usklajuje s 23. členom ZZDej. Tako se Inštitut za varovanje zdravja Republike Slovenije in območni zavodi za zdravstveno varstvo nadomeščajo z Nacionalnim inštitutom za javno zdravje in Nacionalnim laboratorijem za zdravje, okolje in hrano.

K 3. členu:
S predlagano spremembo 22. člena se denarna valuta, v kateri so predpisane globe, spremeni iz tolarjev v eure. Hkrati se višina predpisanih glob uskladi z 38. členom ZIN.

K 4. členu:
S predlagano spremembo 23. člena se denarna valuta, v kateri so predpisane globe, spremeni iz tolarjev v eure. Hkrati se višina predpisanih glob uskladi z 38. členom ZIN.

K 5. členu:
Določba določa začetek veljavnosti tega zakona.


IV. BESEDILO ČLENOV, KI SE SPREMINJAJO
4. člen
Za glavnega zdravstvenega inšpektorja se imenuje zdravnik – specialist s področja preventivnih zdravstvenih dejavnosti (higiene, epidemiologije oziroma medicine dela), ki ima najmanj 11 let delovnih izkušenj.
5. člen
Organ, ki opravlja inšpekcijo pri svojem delu sodeluje z drugimi upravnimi organi in organizacijami, zdravstvenimi zavodi, drugimi strokovnimi organizacijami ter drugimi javnimi zavodi, zlasti s tistimi, ki delujejo na področju varovanja zdravja ljudi.
Pri izvajanju inšpekcijskega nadzora zagotavljajo strokovno podporo Inštitut za varovanje zdravja Republike Slovenije in območni zavodi za zdravstveno varstvo.
Laboratorijske analize oziroma preiskave v okviru programov inšpekcijskega nadzora, ki ga izvaja organ, ki opravlja inšpekcijo, opravljajo akreditirani laboratoriji, ki jih imenuje minister, pristojen za zdravje (v nadaljnjem besedilu: minister).
Merila za oblikovanje cen laboratorijskih analiz oziroma preiskav iz prejšnjega odstavka predpiše minister s pravilnikom.
22. člen
Z globo od 500.000. do 1,500.000 tolarjev se kaznuje pravna oseba ali samostojni podjetnik posameznik, ki stori prekršek:
1.      če ne omogoči inšpektorju nemotenega opravljanja inšpekcijskega nadzora ali ga pri tem ovira, žali ali če mu noče dati potrebnih podatkov, pojasnil ali potrebnih predmetov (13. člen);
2.      če odpečati ali poškoduje pečat na objektih, prostorih, napravah ali snoveh, ki so bile zapečatene, ali opravi kakršnokoli dejanje v zvezi s pečatom oziroma žigom inšpekcije na pečatu (15. člen);
3.      če se ne ravna po izvršljivi odločbi, s katero je inšpektor odredil izvršitev ukrepov, ki jih določa ta zakon ali drug predpis v roku, ki je določen z odločbo (15. člen).
Z globo od 50.000 do 150.000 tolarjev se kaznuje odgovorna oseba pravne osebe ali odgovorna oseba samostojnega podjetnika posameznika, ki stori prekršek iz prejšnjega odstavka.
Z globo od 50.000 do 150.000 tolarjev se kaznuje posameznik – fizična oseba, ki stori prekršek iz prvega odstavka tega člena.
23. člen
Z globo od 400.000 do 1,000.000 tolarjev se kaznuje pravna oseba, ki v treh dneh od vročitve ne izvrši sklepa inšpektorja (drugi odstavek 15. člena).
Z globo od 50.000 do 150.000 tolarjev se kaznuje odgovorna oseba pravne osebe, ki stori prekršek iz prejšnjega odstavka.

